Administrația Națională de Meteorologie a emis prognoza meteo pe o lună. Se anunță o încălzire ușoară a vremii, însă ploile și ninsorile nu se vor lăsa duse așa ușor. Iată cum va fi vremea până pe 15 aprilie.
Prognoza meteo săptămâna 18.03.2024 – 25.03.2024
Mediile valorilor termice se vor situa în jurul celor specifice pentru această săptămână, pe întreg teritoriul României.
Regimul pluviometric va fi excedentar în regiunile estice, sudice și sud-estice, iar în rest va fi în general apropiat de cel normal pentru acest interval.
Prognoza meteo săptămâna 25.03.2024 – 01.04.2024
Temperaturile medii vor fi mai ridicate decât cele normale pentru această perioadă, la nivelul întregii țări, dar mai ales în regiunile vestice și nord-vestice.
Cantitățile de precipitații vor fi în general apropiate de cele normale, cu un ușor deficit la munte și în nord-estul țării.
Prognoza meteo săptămâna 01.04.2024 – 08.04.2024
Temperatura medie a aerului va avea valori mai ridicate decât cele normale pentru acest interval, în toate regiunile.
Regimul pluviometric va fi apropiat de cel normal pentru această perioadă, la nivelul întregii țări.
Prognoza meteo săptămâna 08.04.2024 – 15.04.2024
Mediile valorilor termice se vor situa ușor peste cele specifice pentru această săptămână, pe întreg teritoriul României.
Cantitățile de precipitații vor fi în general apropiate de cele normale pentru această perioadă, în toate regiunile.
Sursa: Newsinn